stanford-oval/wikipedia huggingface dataset:
Angola kesäolympialaisissa 2012

Angolan naisten koripallojoukkue laulaa kansallislaulua ennen Angola-Kroatia-ottelun alkamista Lontoon olympialaisissa 2012.
Angola osallistui Lontoossa järjestettyihin vuoden 2012 kesäolympialaisiin. Lontoon olympialaiset olivat kahdeksannet olympialaiset joihin maa osallistui sen boikotoitua vuoden 1984 olympialaisia.
Comite Olimpico Angolano lähetti olympialaisiin suurimman urheilijamäärän koskaan: 35 urheilijaa joista 30 oli naisia ja 5 miehiä. Koripallo kesäolympialaisissa 2012 - naisten turnaus ja naisten käsipallo olivat ainoat joukkuelajit joihin Angola sai lähetettyä edustajat. Angolan miesten koripallomaajoukkue ei päässyt edustamaan Angolaa ensimmäistä kertaa sitten vuoden 1988 olympialaisten. Maan lipunkantajana toimi judoka Antonia Moreira. Angola ei onnistunut voittamaan olympialaisista mitalia.
Käännös suomeksi
Molnija-kiertorata

Molnija-kiertorata. Pisteet kuvaavat tunnin välimatkoja
Molnija-kiertorata maasta katsottuna
Molnija-kiertorata on eräs eksentrinen kiertorata. Se nimettiin Neuvostoliiton Molnija-tietoliikennesatelliittien mukaan, jotka käyttävät edelleen tätä rataa.
Molnija-kiertoradalla satelliitti lentää 63,4 asteen inklinaation omaavalla hyvin elliptisellä radalla. Satelliitin perigeum on suhteellisen matalalla (muutama sata km) ja apogeum on korkealla (yli 20 000 km). Satelliitin kiertoaika radalla on yleensä noin 12 tuntia, jolloin se on noin 11 tuntia ajastaan käytettävissä pohjoiselta pallonpuoliskolta tarkasteltuna.
Molnija-kiertorata on edullisin tietoliikennesatelliitin rata Venäjälle, joka on kovin pohjoisessa ajatellen geostationaarisen radan tietoliikennesatelliittien käyttöä. Jatkuvan kattavuuden toteuttamiseksi tarvitaan kolme satelliittia. Vastaava rata voitaisiin toteuttaa myös eteläiselle pallonpuoliskolle, mutta näin ei ole tehty.
Maailman ilmatieteen järjestö suunnittelee sääsatelliittijärjestelmää, jonka satelliitit kiertäisivät molnija-kiertoradalla. Sääsatelliitin kiertoaika olisi 16 tuntia, jolloin tarvittaisiin kaksi satelliittia pohjoisen/eteläisen pallonpuoliskon korkeiden leveysasteiden ympärivuorokautiseen tarkkailemiseen.
Molnija-kiertorata ei sovellu miehitettyihin lentoihin, koska sillä lentävä alus läpäisee Van Allenin vyöhykkeen ja säteilyannos olisi liian suuri ihmisen kestettäväksi.
Ratamekaniikan etu

Radan etu on se, että radan perigeumin argumentti ei siirry. Tämä vähentää radankorjaukseen tarvittavan ajoaineen määrää.
Päivittäin perigeumin kulma siirtyy Maan kiertoradalla:
jossa
R_{E}\, on Maan säde,
a\, on radan puoliakselin pituus,
i\, on inklinaatio
\varepsilon \, on radan eksentrisyys
Tämä tekijä on nolla, kun inklinaatio on 63,4 astetta.
Aiheesta muualla

Molniya-napasatelliittien verkko parantaa sääennusteita  17.3.2008. Tekniikka ja talous.[vanhentunut linkki]
Överdog

Överdog on suomalaista hip hop -musiikkia julkaiseva levymerkki, jonka toiminnasta vastaa tuotantopäällikkö Tuomas Rinne. Överdog keskittyy uusien artistien esilletuomiseen. Yhtiö aloitti julkaisutoiminnan kesällä 2012. Överdogille ovat levyttäneet muun muassa Noah Kin, The Megaphone State, Heinis ja Jussi Kuoma.
Överdog toimii keikkamyyntiin keskittyneen Ramin Välitys -osakeyhtiön ja Katin Tavara -kaupan yhteydessä. Ramin Välityksen omistavat puoliksi Monsp Records ja Yellowmic osakeyhtiöt, jotka julkaisevat musiikkia myös omien nimiensä alla.
Julkaisut

Överdog on julkaissut musiikkia CD-, C-kasetti-, digi- ja vinyyliformaatissa. Useampi julkaisuista on noussut Suomen viralliselle listalle.
Julkaisut > Albumit

| Julkaistu | Esittäjä | Nimi | Tunniste / Formaatti | Lista- sijoitus | Lista- viikot |
| --- | --- | --- | --- | --- | --- |
| 27.6.2012 | Noah Kin | 9fngrs. | (CD) |  |  |
| 14.2.2014 | Kepes mode | Dyykkaa tää albumi! | Överdog05 (CD) Överdog06 (kasetti) | 39. | 1 |
| 28.2.2014 | The Megaphone State | Ghost | Överdog03 (CD) Överdog04 (kasetti) | 41. | 1 |
| 23.5.2014 | Francis koira | Stoner Age | Överdog11 (CD) Överdog12 (kasetti) | 31. | 1 |
| 23.1.2015 | Likanen etelä | Kirkkonummi LP | Överdog13 (CD) Överdog14 (kasetti) Överdog20 (vinyyli) | 3. | 4 |
| 6.2.2015 | Adi L Hasla & Heinis | #Hasla | Överdog16 (CD) Överdog17 (kasetti) |  |  |
| 20.2.2015 | Jussi Kuoma | Vaihtoja & ehtoja | Överdog18 (CD) Överdog19 (kasetti) | 42. | 1 |
| 20.2.2015 | Liigalaiska | 2-suuntanen kielialahäiriö | Överdog15 (kasetti) |  |  |
| 8.5.2015 | Mahti-Ile | EP | Överdog29 (kasetti) |  |  |
| 15.5.2015 | Horse Attack Sqwad | Älä koske mun hevoon | Överdog26 (CD) Överdog27 (vinyyli) Överdog28 (kasetti) | 11. | 4 |
| 15.5.2015 | Matinpoika | Nostalgia EP | Överdog30 (CD) Överdog31 (kasetti) |  |  |
| 9.6.2015 | OD Kokemus | Viimesii päiviä | (digi) |  |  |
Julkaisut > Singlet

| Julkaistu | Esittäjä | Nimi | Tunniste / Formaatti |
| --- | --- | --- | --- |
| 5.12.2013 | The Megaphone State | Athene | Överdog02 (CD) (digi) |
| 4.4.2014 | Kepes mode | Stressinkestävä remixes | (digi) |
| 3/2015 | Kepes mode | Kesä aina | (digi) |
| 5/2015 | Kepes mode | Fuck huuhaa | (digi) |
| 24.7.2015 | Alamaa feat. Särre & Paleface | Bigdädi | (digi) |
| 24.7.2015 | Kepes mode feat. Matti Tamonen | Paskapuhedirektiivi | (digi) |
| 8/2015 | J Riskit | Portti | (digi) |
| 8/2015 | Heinis feat. SLS | Eucalyptus | (digi) |
| 8/2015 | Heinis feat. Heikki Kuula | Krematorio | (digi) |
| 4.9.2015 | G-mies | Iisi raita | (digi) |
Aiheesta muualla

Överdog
Muonionalustan meteoriitti

Muonionalustan meteoriitti
Muonionalustan meteoriitti on rautameteoriitti, joka löydettiin vuonna 1906 Pohjois-Ruotsista.
Meteoriitin löysivät vuonna 1906 paimenessa olevat lapset Kitkiöjärven kylästä. Pian tämän jälkeen löytö todettiin rautameteoriitiksi. Saman meteoriitin toinen kappale löytyi vasta vuonna 1948, ja tämän jälkeen on löytynyt useita kyseisen meteoriitin osia. Suurimmat löydetyt kappaleet ovat olleet yli tonnin painoisia. Koska tutkimuksissa ei ole löytynyt meteoriitin kraatteria ja kappaleet ovat hajaantuneet jääkausien kuljettamina laajalle alueelle, meteoriitin iäksi on arvioitu yli 800 000 vuotta. Meteoriitin tyyppi on oktaedriitti luokka IVA. Muonionalustan meteoriitti sisältää rautaa yli 90 prosenttia. Muita metalleja siinä on seuraavasti: nikkeliä 8,42 %, galliumia 2,24 ppm, germaniumia 0,133 ppm ja iridiumia 1,6 ppm. Metallissa on voimakkaita Widmanstättenin kuvioita.
Aiheesta muualla

Kuvia tai muita tiedostoja aiheesta Muonionalustan meteoriitti Wikimedia Commonsissa
Muonionalustan piiri

| Muonionalustan piiri |
| --- | --- |
 Muodoslompolon kirkko
 fiMuonionalustan piiri 
 67°56′42″N, 23°26′02″E 
Valtio:   Ruotsi
Maakunta:  Norrbotten
Lääni:  Norrbottenin lääni
Kunta:  Pajalan kunta
Piirikoodi:  325026
Väestö
Väkiluku (2022):  172 
Muonionalustan piiri (ruots. Muonionalusta distrikt) sijaitsee Pajalan kunnassa Ruotsissa. Sen väkiluku on 172  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Pajalan kunnan piirit
Mä tahdon rokata

| Mä tahdon rokata Jussi & The Boys |
| --- | --- | --- |

Studioalbumin tiedot
 Äänitetty : Kesäkuussa 1973
 Julkaistu: 1973
 Tuottaja(t): Matti Laipio
 Tyylilaji: rock
 Kesto: 37.09
 Levy-yhtiö: Scandia
Jussi & The Boys muut julkaisut
| Eero ja Jussi 1960–1970 1970 | Mä tahdon rokata 1973 | Pojat asialla 1974 |
Mä tahdon rokata (SLP-589) on Jussi & The Boysin neljäs studioalbumi vuodelta 1973.
Kappaleet

Sovitukset Kaj Westerlund, paitsi "Juhlimaan" sovitus Roy Rabb.
A-puoli
Mä tahdon rokata – 1.50 (säv. ja san. Jorma Kalenius)
Mona Lisa – 1.53 (säv. Livingston/Evans, san. Usko Kemppi)
Blueberry Hill – 3.02 (säv. Rose/Lewis, san. Mirjam Etelälehto)
Sun hommas on rock'n roll – 3.27 (Keep Playing That Rock'n Roll, säv. Edgar Winter, san. Jussi Raittinen)
K. W. Blomqvistin ilmailuaiheinen blues – 3.33 (säv. ja san. K. W. Blomqvist)
Anna jukeboksin soida – 2.44 (Let the Jukebox Keep on Playing, säv. Carl Perkins / Nils-Aslak Valkeapää, san. Seppo Paakkunainen)
Juhlimaan (tosi rankasti) – 2.42 (Rip It Up, säv. Marascaleo/Blackwell, san. Roy Rabb)
B-puoli
Mä oon rock-kuningas – 2.36 (King of Rock and Roll, säv. H.B. Barnum/Bradford Craig, san. Jussi Raittinen)
Tutti Frutti – 2.02 (säv. LaBostrie/Penniman, san. Saukki)
Hän kuudentoista on – 2.12 (Sweet Little Sixteen, säv. Chuck Berry, san. Jussi Raittinen)
Aikoo, Aikoo – 2.25 (Iko, Iko, säv. Sugar Boy Crawford, san. Kari Tuomisaari)
Krokotiili rock – 3.33 (Crocodile Rock, säv. Elton John, san. Jussi Raittinen)
Ei oo kaljan voittanutta – 2.24 (What Made Milwaukee Famous, säv. Glen Sutton, san. Juhani Lausas)
Kesäduuni blues – 2.10 (Summertime Blues, säv. Cochran/Capehart, san. Jussi Raittinen)
Mä tahdon rokata – 0.36 (säv. ja san. Jorma Kalenius)
Kokoonpano

Jussi Raittinen – laulu, bassokitara ja kitara
Kaj Westerlund – piano ja bassokitara
Antero Jakoila – kitara
Aimo Hakala – rummut
Kokoonpano > Vierailevat muusikot

Marjo-Riitta Kervinen – taustalaulu
Paula Erko – taustalaulu
Roy Rabb – steel-kitara
Martti Metsäketo – conga, bassokitara, tenorisaksofoni ja taustalaulu
Matti Sarapaltio – tenorisaksofoni
Mike Koskinen – trumpetti
Arto Alaspää – trumpetti
Aiheesta muualla

Rytmimusiikin Syke: Jussi Raittisen Diskografia - Mä tahdon rokata]
Milton Nascimento

| Milton Nascimento |
| --- | --- |
 Milton Nascimento vuonna 2008
Henkilötiedot
Syntynyt: 26. lokakuuta 1942 (ikä 81) Rio de Janeiro
Muusikko
Laulukielet:  portugali, englanti
Tyylilajit:  MPB
Soittimet:  kitara ja sello 
Levy-yhtiöt:  Blue Note, Warner Bros. Records, Far Out Recordings ja Warner Music Group 
Aiheesta muualla
Kotisivut
  [ Muokkaa Wikidatassa ] [ ohje ]  
Milton Nascimento ([miwˈtõ nasiˈmẽtu], s. 26. lokakuuta 1942 Rio de Janeiro) on brasilialainen laulaja, lauluntekijä ja kitaristi. Hänet tunnetaan menestyneistä lauluista kuten ”Maria, Maria”, ”Canção da América”, ”Travessia”, ”Bailes da Vida” ja ”Coração de Estudante”.
Nascimenton äiti toimi kotipalvelijana, antoi poikansa adoptoitavaksi entiselle työnantajaperheelleen ja kuoli Miltonin ollessa vasta puolitoistavuotias. Nascimenton kasvatusisä työskenteli pankissa, opetti matematiikkaa ja toimi sähköteknikkona. Kasvatusäiti oli musiikinopettaja ja lauloi kuorossa. Perhe muutti Riosta Três Pontasiin Minas Geraisin osavaltioon.
Nascimento toimi ajoittain juontajana isänsä johtamalla radioasemalla. Uransa alkuvaiheessa Nascimento soitti kahdessa sambayhtyessä nimeltä Evolussamba ja Sambacana. Vuonna 1963 hän muutti Belo Horizonteen, jossa alkoi musisoida ja jakaa sävellyksiä ja sanoituksia Beto Guedesin, Toninho Hortan, Wagner Tison ja Flávio Venturinin kanssa. Yksi niistä oli ”Canção do Sal”, jonka Elis Regina levytti vuonna 1966 ja esitti televisiossa yhdessä Nascimenton kanssa. Muusikkoryhmä julkaisi vuonna 1972 nimeään kantavan albumin Clube da Esquina (”kadunkulman klubi”).
Nascimenton laulussa ”Coração de Estudante” (”Opiskelijan sydän”) muistellaan poliisien vuonna 1968 tappamaa opiskelijaa Edson Luísia. Laulusta tuli vuonna 1984 Diretas Já -kampanjan tunnuslaulu, ja sittemmin se soi myös presidentti Tancredo Nevesin ja kilpa-autoilija Ayrton Sennan hautajaisissa. Nascimento on tehnyt yhteistyötä muiden brasilialaisten laulajien ja lauluntekijöiden kanssa. Näihin lukeutuvat Jorge Ben, Caetano Veloso, Chico Buarque ja Gilberto Gil.
Nascimenton kansainvälinen maine lähti liikkelle hänen esiintymisestään jazz-saksofonisti Wayne Shorterin vuoden 1974 albumilla Native Dancer. Tämä johti yhteistyöhön muun muassa Paul Simonin, Cat Stevensin, George Duken, Quincy Jones sekä Earth, Wind and Fire -yhtyeen kanssa. Nascimenton albumilla Angelus (1994) vierailevat Pat Metheny, Ron Carter, Herbie Hancock, Jack DeJohnette, Nana Vasconcelos, Jon Anderson, James Taylor ja Peter Gabriel. Duran Duran -yhtyeen kanssa Nascimento kirjoitti ja esitti kappaleen ”Breath After Breath”, joka löytyy yhtyeen albumilta Duran Duran (1993). Vuonna 2004 Nascimento teki yhteistyötä brasilialaisen power metal -yhtyeen Angran kanssa heidän albumillaan Temple of Shadows.
Diskografia

1967: Milton Nascimento (myös nimellä Travessia)
1968: Courage
1969: Milton Nascimento
1970: Milton
1972: Clube da Esquina (yhdessä Lô Borgesin kanssa)
1973: Milagre dos Peixes
1974: Native Dancer (Wayne Shorterin albumi)
1975: Minas
1976: Geraes
1976: Milton
1978: Clube da Esquina 2
1978: Travessia (vuoden 1967 albumin uudelleenjulkaisu)
1979: Journey to Dawn
1980: Sentinela
1981: Caçador de Mim
1982: Anima
1982: Ponta de Areia
1982: Missa dos Quilombos
1983: Ao Vivo
1985: Encontros e Despedidas
1986: A Barca dos Amantes
1987: Yauaretê
1989: Miltons
1990: Cancão da America
1990: Txai
1992: Noticias do Brasil
1993: Tres Pontas
1993: Angelus
1994: O Planeta Blue Na Estrada do Sol
1996: Amigo
1997: Nascimento
1998: Tambores de Minas
1999: Crooner
2000: Nos Bailes Da Vida
2001: Gil & Milton (Gilberto Gilin kanssa)
2002: Oratorio
2003: Pieta
2003: Music for Sunday Lovers
2005: O Coronel e o Lobisomem
2007: Milagre Dos Peixes: Ao Vivo
2008: Novas Bossas
2008: Belmondo & Milton Nascimento
2010: ...E a Gente Sonhando
Aiheesta muualla

Kuvia tai muita tiedostoja aiheesta Milton Nascimento Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Milton Nascimento
Käännös suomeksi
Mirja Mane

| Mirja Mane> Henkilötiedot |
| --- | --- |
Koko nimi:  Mirjami Manelius
Syntynyt: 9. toukokuuta 1929 Helsinki, Suomi
Kuollut: 21. huhtikuuta 1974 (44 vuotta)
Näyttelijä
Merkittävät roolit:  Birgit Suomaa elokuvassa Noita palaa elämään
Aiheesta muualla
IMDb
Elonet
Impi Maria Mirjami Mane (oik. Mirjami Manelius, 9. toukokuuta 1929 Helsinki – 21. huhtikuuta 1974) oli suomalainen näyttelijä. Hän oli naimisissa elokuvaohjaaja Toivo Hämerannan kanssa vuodesta 1953 vuoteen 1969, Hämerannan kuolemaan saakka.
Mane näytteli muutamissa elokuvissa ja oli lisäksi mukana muun muassa Vartiovuoren kesäteatterin monissa tuotannoissa.
Mirja Manen rooli elokuvassa Noita palaa elämään oli aikanaan kuohuttava, sillä se sisälsi runsaasti alastonkohtauksia ja kuvausaikanaan suomalaisessa elokuvassa harvinaista alleviivaavaa erotiikkaa. Alkujaan turkulainen Mane löydettiin Kulosaaren Casinon rannasta; itse näytelmän kirjoittaja Mika Waltari kiinnitti huomiota nuoreen tyttöön, jolla oli pitkät tummat hiukset ja ilmeikkäät kasvot. Tilannetta todistamassa olivat myös ohjaaja Roland af Hällström sekä tuottaja Mauno Mäkelä. Arviossa kriitikot havaitsivat Manessa myös selvää näyttelijänlahjakkuutta. Mane oli aikaisemmin näytellyt pienen roolin tummanuhkeana Juliskana oikealla nimellään Mirjami Manelius elokuvassa Kaunis Veera vuonna 1950. Noitaosansa jälkeen Mane näytteli toisen pääroolinsa Liisana elokuvassa Saariston tyttö. Roolia varten luonnostaan tumman Manen hiukset värjättiin vaaleiksi. Elokuvan jälkeen Mane näytteli vielä pari sivuosaa.
Arvostelijat pitivät Manen suoritusta Birgit-noitana kauniina mutta avuttomana. Erään arvion mukaan Mane kuitenkin suhtautui rooliinsa "kiitettävällä antaumuksella" ja noidan roolissa hänet koettiin "nuortean notkeaksi, vereväksi ja iskuvalmiiksi, paikoin pingoitetusti".
Manen ura elokuvien parissa jäi lyhyeksi, "tähdenlennoksi", kuten kriitikko luonnehtii.
Mirja Mane kuoli lyhyen sairauden jälkeen vain 44-vuotiaana.
Filmografia

Kaunis Veera eli ballaadi Saimaalta (1950) ... Juliska
Noita palaa elämään (1952) ... Birgit Suomaa, "noita"
Saariston tyttö (1953) ... Liisa
Kuningas kulkureitten (1953) ... Manja, mustalaistyttö
Morsiusseppele (1954) ... Inga-Lill
Aiheesta muualla

Mirja Mane Internet Movie Databasessa. (englanniksi)
Mirja Mane Elonetissä.
Morena Baccarin

| Morena Baccarin |
| --- | --- |
 Morena Baccarin (2016)
Henkilötiedot
Syntynyt: 2. kesäkuuta 1979 (ikä 45) Rio de Janeiro, Brasilia
Ammatti:  näyttelijä
Puoliso:  Benjamin McKenzie
Näyttelijä
Aktiivisena:  2001–
Aiheesta muualla
morena-baccarin.org
IMDb 
Elonet
Morena Silva de Vaz Setta Baccarin (s. 2. kesäkuuta 1979 Rio de Janeiro) on brasilialais-yhdysvaltalainen näyttelijä. Hänet tunnetaan rooleistaan tieteissarjoissa Firefly, Tähtiportti ja V. Hän on näytellyt myös vuonna 2011 alkaneessa televisiosarjassa Isänmaan puolesta ja elokuvissa kuten Spy – vakoojan asussa ja Deadpool sekä Greenland.
Vuodesta 2015 hän on esittänyt James Gordonin tyttöystävää, Leslie Thompkinsia, tv-sarjassa Gotham. Hän on myös oikeassa elämässä Gordonia esittävän Benjamin McKenzien puoliso.
Aiheesta muualla

Kuvia tai muita tiedostoja aiheesta Morena Baccarin Wikimedia Commonsissa
Morena Baccarin Internet Movie Databasessa. (englanniksi)
Moremin riistansuojelualue

| --- | --- |
Sijainti:  Botswana
| --- | --- |
Tyyppi:  Riistansuojelualue 
muokkaa - muokkaa wikitekstiä - muokkaa Wikidataa
Moremin riistansuojelualue (engl. Moremi Wildlife Reserve) on suojelualue Botswanan pohjoisosassa. Se kattaa Okavangon suiston keski- ja koillisosaa. Alueen pinta-ala on 4 871 km².
Riistansuojelualue perustettiin vuonna 1963. Se oli ensimmäinen kerta Afrikassa, kun paikalliset asukkaat perustivat suojelualueen omille mailleen. Ngamilandin batawanat huolestuivat eläinten vähenemisestä ja nimesivät alueen edesmenneen päällikkönsä Moremin mukaan.
Se käsitti alkujaan vain pienen alueen, mutta 1970-luvulla siihen liitettiin kuninkaalliset metsästysalueet Chief’s Islandilta. Sitä laajennettiin uudelleen vuonna 1992.
Afrikankääpiösorsa.

Suojelualueella tavataan kaikki eteläisen Afrikan suuret nisäkkäät ja yli 400 lajia lintuja. Sarvikuonot puuttuivat alueelta vuosia, mutta 2000-luvulla sinne on istutettu sekä leveä- että suippohuulisarvikuonoja.
Aiheesta muualla

Moremi Game Reserve
Kuvia tai muita tiedostoja aiheesta Moremin riistansuojelualue Wikimedia Commonsissa
Andreas P. Nielsen

Andreas P. Nielsen  (8. toukokuuta 1953 Kolding, Tanska – 4. kesäkuuta 2011, Tanska) oli tanskalainen kirjailija ja säveltäjä.
Hänellä oli kansanmusiikkiyhtye Dræsinebanden vaimonsa, laulaja-säveltäjä Inge-Marie Nielsenin kanssa. Tanskan suurimpiin musiikkialan menestyksiin kuuluva yhtye on ensiesiintymisestään lähtien vuodesta 1988 esittänyt konsertteja eri puolilla Tanskaa ja myynyt yli 800 000 äänitettä. Nielsen on ollut kahdesti ehdokkaana Grammy-palkinnon saajaksi. Pari järjesti Ærøn saarella Ærøskøbingissä konsertteja kulttuuri- ja musiikkikahvilassaan Cafe Dræsinenissä. Kahvilassa esiintyi joka kesä tunnettuja tanskalaisia kansanmuusikkoja.
Angry Video Game Nerd: The Movie

| Angry Video Game Nerd: The Movie |
| --- | --- |

Ohjaaja:   James D. Rolfe  Kevin Finn 
Käsikirjoittaja:   James D. Rolfe  Kevin Finn 
Tuottaja:   James D. Rolfe  Sean Keegan 
Säveltäjä:  Bear McCreary
Pääosat:   James D. Rolfe  Jeremy Suarez  Sarah Glendening 
Valmistustiedot
Valmistusmaa:  Yhdysvallat
Tuotantoyhtiö:  Evil Empire Entertainment
Levittäjä:  Devolver Digital
Ensi-ilta:  2014
Kesto:  110 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Angry Video Game Nerd: The Movie on vuonna 2014 julkaistu elokuva. Elokuva pohjautuu vuonna 2004 alkaneeseen nettikomediasarjaan The Angry Video Game Nerd. Elokuvan ohjasi ja käsikirjoitti sarjan tuottaja James Rolfe yhdessä Kevin Finnin kanssa. Elokuvan budjetti oli 325 327 dollaria.
Narong Prangcharoen

Narong Prangcharoen (thaiksi ณรงค์ ปรางค์เจริญ; s. 1973) on thaimaalainen säveltäjä.
Prangcharoen sai vuonna 2013 Guggenheim-stipendin ja Barlow-palkinnon. Lisäksi hänelle on myönnetty muun muassa Tōru Takemitsu -sävellyspalkinto, Alexander Zemlinsky -sävellyspalkinto ja kotimaassaan Silpathorn-palkinto. Prangcharoenin musiikkia ovat esittäneet monet merkittävät orkesterit Aasiassa, Amerikassa, Australiassa ja Euroopassa. Hänen teostensa esityksiä johtaneisiin kapellimestareihin ovat kuuluneet Carl St.Clair, Steven D. Davis, Carlos Kalmar, José-Luis Novo, Mihail Pletnjov ja Osmo Vänskä.
Prangcharoen sai tohtorinarvon Missourin–Kansas Cityn yliopistosta, jossa hänen pääasiallisena opettajanaan toimi Chen Yi. Hän sai opetusta myös Zhou Longilta. Prangcharoen on toiminut muun muassa Mahidolin yliopiston musiikkiopiston dekaanina ja Thaimaan filharmonisen orkesterin residenssisäveltäjänä.
Aiheesta muualla

Viralliset sivut (Arkistoitu – Internet Archive) (englanniksi)
Andreas Osowski

Andreas Jerzy Osowski (ent. Andrzej, s. 4. toukokuuta 1978 Olsztyn Puola) on puolalainen pikajuoksija. Hän on muuttanut Suomeen kilpailemaan ja asumaan ennen vuosituhannen vaihdetta. Seuratasolla Osowski edustaa nykyisin IF Länkeniä ja toimii itse omana valmentajanaan. Maajoukkuekilpailuihin hänellä ei ole kuitenkaan edustusoikeutta Suomessa, sillä hänellä on vain Puolan kansalaisuus. Kalevan kisoista Osowski on saavuttanut hopeaa 100 metrin juoksussa vuonna 2003.
Angola (Indiana)

| Angola |
| --- | --- |
 lippu:  vaakuna

 Koordinaatit: 41°38′13″N, 85°0′3″W 
Valtio:  Yhdysvallat
Osavaltio:  Indiana
Piirikunta:  Steuben
Hallinto:  
 – Pormestari:  Richard M. Hickman
Pinta-ala:  
 – Kokonaispinta-ala:  11,0 km²
 – Josta vettä:  0,1 km² (0,91 %)
Korkeus:  324 m
Väkiluku (2000):  7 344
 – Väestötiheys:  670,3 as./km²
Aikavyöhyke:  UTC-5 (kesäaika UTC-4)
 
 http://www.angolain.org/ 
Infobox OKVirheellinen NIMI-arvo: 
Angola on kaupunki Indianassa, Yhdysvalloissa. Se on Steubenin piirikunnan pääkaupunki. Kaupungissa sijaitsee Tri-State University.
Angolan pinta-ala on United States Census Bureaun mukaan 11,0 km², josta vesistöjä on 0,1 km² (0,47 %). Vuoden 2000 väestönlaskennan aikaan kaupungissa oli 7 344 asukasta, 2 769 taloutta ja 1 578 perhettä. Asukastiheys oli 670,3/km².
Angolan nykyisenä pormestarina toimii Richard M. Hickman.
Aiheesta muualla

Viralliset sivut (englanniksi)
Wikimedia Commonsissa on kuvia tai muita tiedostoja aiheesta .
Morne Trois Pitonsin kansallispuisto

Laakso Morne Trois Pitonsin kansallispuistossa.
| --- | --- |
Sijainti:  Dominica
Pinta-ala:  6 857 hehtaaria
| --- | --- |
Nimi alkuperäiskielellä:  Morne Trois Pitons National Park 
Tyyppi:  Kansallispuisto 
Perustettu:  1975
muokkaa - muokkaa wikitekstiä - muokkaa Wikidataa
Boiling Lake -järvi.
Morne Trois Pitonsin kansallispuisto on Dominicassa sijaitseva maailmanperintökohde. Siitä tuli Dominican saarivaltion ensimmäinen kansallispuisto vuonna 1975. Alueen nähtävyyksiin kuuluvat laakso, josta löytyy useita kiehuvia mutalampia ja geysireitä, Boiling Lake -fumarolijärvi, Titou Gorge ja Emerald Pool.
Morne Trois Pitons pääsi maailmanperintöluetteloon tunnusmerkillisen geologiansa ja trooppisten sademetsiensä monimuotoisuuden ansiosta .
Puistossa voi vaeltaa patikoiden Valley of Desolationille.
Aiheesta muualla

Kuvia tai muita tiedostoja aiheesta Morne Trois Pitonsin kansallispuisto Wikimedia Commonsissa
Visit Dominica (Arkistoitu – Internet Archive) (englanniksi)
Virtual Dominica (englanniksi)
Morne Trois Pitonsin kansallispuisto UNESCOn sivuilla (englanniksi) (ranskaksi)
Sademetsää.